Grad Bogenšperk - Wikipedija, prosta enciklopedija

# Grad Bogenšperk

### Iz Wikipedije, proste enciklopedije

Vhodni trakt

Grad Bogenšperk (412 mnm) leži v občini Šmartno pri Litiji. Renesančni grad je lepo obnovljen in predstavlja enega najpomebnejših kulturnih spomenikov Slovenije. Grad je dvonadstropna stavba s štirimi trakti, ki povezujejo stolpe in obdajajo dvorišče.

Najstarejši del gradu je severovzhodni stolp, ki je prvotno stal samostojno in služil tudi kot bivalni prostor. Preko lesenega mostu je bil kasneje povezan z jugovzhodnim stolpom, ki je služil kot obrambni stolp in je bil mnogo višji od ostalega gradu (leta 1759 je strela na njem zanetila požar, ki je objekt močno poškodoval, tako da nikdar ni bil obnovljen v prvotni višini). Grad je pozidan na skali, ena od zanimivosti pa je tudi arteški vodnjak, izklesan v živo skalo.

Grad je po vsej verjetnosti v sedanji obliki začela graditi plemiška rodbina Wagen po znamenitem potresu leta 1511. V tem potresu je bil močno poškodovan bližnji grad Lihtenberk, last Boltežarja Wagna. Po smrti Jurija, zadnjega člana družine Wagen leta 1630 je grad zamenjal več lastnikov in ga je končno leta 1672 kupil Janez Vajkard Valvazor. Temeljito ga je obnovil in opremil. Po prodaji leta 1692 se je zopet zamenjalo več lastnikov. Zadnji plemiški lastniki so bili Windisch-Graetzi. Grad so zapustili leta 1943 in odnesli vse večje dragocenosti. Po drugi svetovni vojni je bila v gradu vojaška bolnišnica. 15 let so v njem živeli jezuiti, ki so ga obnavljali toliko, da ni še bolj propadel. Leta 1972 se je začela sistematična obnova gradu, kjer so sedaj:

- muzejske zbirke:
  - Valvazorjeva delovna soba in rekonstrukcija tiskarne
  - Vraževerje in čarovništvo
  - Ljudske noše
  - Geološka zbirka domačina Blaža Zarnika (zbrane so vse kamnine iz občine Šmartno pri Litiji)
  - Geodetska zbirka
  - Lovska zbirka
- poročna dvorana
- gostinski lokal
- (park ob gradu)

## [uredi] Galerija

Arkade v 1. nadstropju | Bifora na južni strani | Okno na dvorišču | Spomenik Valvazorju
Renesančni stolp | Stolp z uro na dvorišču | Vhod v grad | Stolp
Pohištvo | Parket | Stran z opisom Bogenšperka v Slavi vojvodine Kranjske | Skrita soba
Tiskarski stroj | Grajska kapela | Grajsko dvorišče | Poročna dvorana (prej knjižnica)
Valvasorjev grb in hkrati grb gradu

## [uredi] Glej tudi

- Seznam gradov v Sloveniji

## [uredi] Zunanje povezave

- Grad Bogenšperk
- gremoVEN.com - Bogenšperk

Vzpostavljeno iz »http://sl.wikipedia.org../../../g/r/a/Grad_Bogen%C5%A1perk_3ee2.html«

Kategorije: Gradovi v Sloveniji | Kulturni spomeniki Slovenije | Občina Šmartno pri Litiji

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje